NaiveNeuron/SloPal huggingface dataset:
J. Mikuš, poslanec: (2006-10-18):
Uvedený návrh bol doručený poslancom Národnej rady v stanovenej lehote, čím boli splnené podmienky určené v § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej 5. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a  § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Vážený pán predseda, prosím, otvorte rozpravu.
Jasaň, Viliam, poslanec NR SR (2013-10-28):
Ďakujem pekne. Ja len dve poznámky. Oceňujem vystúpenie pána kolegu Mičovského a rozumiem tomu, čo hovoril. Len by som rád upozornil, že tento návrh zákona sa netýka len tých priamych účastníkov boja proti fašizmu, ale Slovenského zväzu protifašistických bojovníkov, ktorého členmi sú aj ich priami potomkovia, respektíve tí, ktorí súhlasia s tým, a medzi nimi sú aj takí, ktorí pravidelne chodia medzi mladých ľudí a vysvetľujú ten boj. A aj to, čo ste vy spomínali, mnoho členov spolu práve s obcami práve obnovili nielen pamätníky, ale aj bunkre. Čiže toto, tento návrh zákona sa týka všetkých členov ZPB, nielen tých, ktorí priamo bojovali proti fašistom. Ďakujem pekne.
Zmajkovičová, Renáta, podpredsedníčka NR SR (2012-05-09):
Pán minister, máte možnosť reagovať z miesta. Pán minister, nech sa páči, reagujte. Zapnite mikrofón pánovi ministrovi.
Hrušovský, Pavol, predseda NR SR (2011-10-19):
Dovolíte mi to?
Blanár, Juraj, podpredseda NR SR (2021-10-06):
Na vaše vystúpenie evidujem sedem faktických poznámok. (Reakcia z pléna.) Pán poslanec Čekovský, ste tam? Ukončujem možnosť prihlásiť sa s faktickými poznámkami. Celkom desať. Ako prvý pán poslanec Andrej Stančík. Nech sa páči.
Zajac, Pavol, poslanec NR SR (2013-09-25):
Ďakujem všetkým, ktorí na mňa reagovali. Vážený pán kolega Bublavý, v rokovacom poriadku je napísané pri hodine otázok, že majú byť odpovede stručné, a je to hodina otázok, čiže je časovo obmedzená tá debata. Preto stručnú odpoveď ja považujem do 5 minút maximálne. Ja chcem ešte kolegov upozorniť na to, keď si všímajú hodinu otázok, čo sa stalo s touto hodinou otázok. Otázky na premiéra opoziční poslanci pomaly prestávajú dávať, lebo vidia, že majú malú šancu uspieť, lebo poslanci strany SMER dávajú veľa otázok, v tom im ako nikto nebráni, ale premiér hlavne odpovedá na prvú otázku, ktorú má pripravenú ako slohovú prácu. Naozaj ten Tony Blair do dneska pociťuje v stredu tuším sťahovanie žalúdka preto, že vo štvrtok má odpovedať na hodine otázok. Nedopátral som sa k tomu, či tie otázky pozná dopredu, alebo nie, určite odpovedá bez papiera a odpovedá stručne. Keď tie otázky teda ani nepozná, tak o to je to náročnejšie, a preto do dneška ten žalúdok má stiahnutý. Verím tomu, že tým by ministri a premiér boli tou maximálne 5-minútovou hranicou ohraničení, že ani by to nevyužívali, že určite by začali byť stručnejší a zmestili by sa možno do troch, dvoch-troch minút. A tá hodina otázok by sa dynamizovala a pevne verím, že by bola zaujímavá aj pre poslancov, aj pre médiá a cez médiá aj pre občanov Slovenska.
Laššáková, Jana, podpredsedníčka NR SR (2013-10-23):
Na vystúpenie pána poslanca nie sú faktické poznámky. Vyhlasujem rozpravu za skončenú. Pán minister, chcete k rozprave zaujať stanovisko? (Reakcia navrhovateľa.) Áno, nech sa páči, máte slovo. Potom dám slovo aj spravodajcovi.
Danko, Andrej, predseda NR SR (2020-02-20):
Nie, nie, toto nie je priestor na vaše píár, držte sa témy, lebo vám odoberiem slovo.
Hrušovský, Pavol, podpredseda NR SR (2011-06-30):
Pán poslanec Kalist. Potom, ako spravodajca, potom, hej? Najskôr dám faktické poznámky a potom pán spoločný spravodajca. Nech sa páči.
Jurinová, Erika, podpredsedníčka NR SR (2013-10-28):
Nech sa páči, rado sa stalo, pán poslanec. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Petrovi Muránskemu.
Laššáková, Jana, podpredsedníčka NR SR (2012-05-16):
Pán predkladateľ, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Alojzovi Přidalovi. Nech sa páči, pán poslanec.
Blanár, Juraj, podpredseda NR SR (2022-05-24):
Ďakujem, pani poslankyňa. Teraz udeľujem slovo pánovi predsedovi výboru, ktorý sa však nenachádza v rokovacej sále. Pán Čekovský teda stráca poradie. Po ňom by mal vystúpiť pán predseda Vetrák, ten tu tiež nie je. Takže ide druhýkrát pán predseda... (Reakcia z pléna.) Pani poslankyňa Žitňanská, takže... (Reakcia z pléna.) Áno, ale nebol tu, už som to raz vyhlásil, nemôžem to zobrať späť, mrzí ma to. Vy ste tu, pani poslankyňa, udeľujem vám slovo. Pán Vetrák rovnako stráca poradie, aby to technici upravili, lebo nebol v rokovacej sále. A po pani Žitňanskej sa pripraví pán predseda Čekovský. Nech sa páči, pani poslankyňa, máte slovo.
Figeľ, Ján, podpredseda NR SR (2014-12-10):
Vážené panie poslankyne, páni poslanci, ospravedlňujem sa za krátke meškanie. Súvisí s prijatím maďarského prezidenta predsedom, vedením parlamentu. Budeme pokračovať v popoludňajšom rokovaní desiateho dňa 44. schôdze Národnej rady Slovenskej republiky, a to o Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2013 . Táto správa má tlač pod číslom 1166 a správa výboru má označenie 1166a. Teraz dávam slovo pánovi predsedovi Rady pre rozpočtovú zodpovednosť Ivanovi Šramkovi, aby správu uviedol. Nech sa páči.
Vašečka, Richard, poslanec NR SR (2017-12-12):
Ďakujem. Chcem pripomenúť členom výboru osobitného kontrolného výboru na kontrolu činnosti vojenského spravodajstva, že máme výjazdový výbor na ministerstve. Odchádzame 12.10 hod. autobusom spred budovy Národnej rady. Ďakujem.
Vašečka, Richard, poslanec NR SR (2015-05-20):
Ďakujem veľmi pekne, pán predsedajúci. Ja len dve krátke poznámky, aby som bol presný, lebo jednu som nestihol vo svojej faktickej dopovedať. Tá dostupnosť, to mi bolo zrejmé, ako ste vysvetľovali aj tie eurofondy. Myslel som dostupnosť škôlok aj pre tých, ktorí nie sú zo sociálne znevýhodnených prostredí a chcú nájsť miesto v škôlkach. Čiže hovoril som, že všeobecne je to problém, ale ďakujem za vysvetlenie. A tá druhá vec, tiež mi je zrejmé, že v zákone je to zadefinované. Skôr som sa pýtal na aplikačnú prax, lebo až tak nepracujem v týchto špeciálnych podmienkach. Takže áno, viem, že je to v zákone stanovené. Budem rád, ak budem vedieť, že tá aplikačná prax je úplne bezproblémová a v poriadku. Ďakujem pekne.
Dostál, Ondrej, poslanec NR SR (2024-06-12):
Pán poslanec Lučanský, ďakujem za odpoveď, asi teda sa nedalo v dvoch minútach úplne, úplne všetko. Teda vítam ten zámer nejako zúžiť rozsah tých údajov, alebo teda zrušiť a nahradiť, nahradiť to nejakým iným spôsobom overovania. A teda vítam aj záujem bojovať s trolími farmami, to až, až ma trochu prekvapuje u SNS, ale teda naozaj, naozaj to vítam, a teda vnímam to ako problém, ako reálny problém aj agresivitu na internete, aj, aj, aj šírenie, šírenie hoaxov, konšpirácií. Takže ak vieme s tým niečo robiť, tak dobre, v tej navrhnutej podobe a ja som mal teda pochybnosti. Uvidíme, čo sa teda ukáže v druhom čítaní, ak budete mať nejaké, nejaké zmeny. A ohľadom toho práva na vyjadrenie asi tiež teda budeme diskutovať aj v druhom čítaní, lebo, lebo to, či niečo nazvem právo na odpoveď alebo právom na vyjadrenie, nevyplýva z toho názvu, že kde to má byť umiestnené, či to má byť umiestnené na tom istom mieste, v akom to, v akom to má byť rozsahu, takže asi budem ešte niektoré otázky opakovať. Ďakujem.
Bugár, Béla, podpredseda NR SR (2016-11-29):
Prezentujme sa a hlasujme o návrhu zákona ako o celku. (Hlasovanie.) Prítomných 142 poslancov, za 109, zdržalo sa 33 poslancov. Konštatujem, že sme schválili vládny návrh zákona o hazardných hrách. Pristúpime teraz k hlasovaniu v druhom čítaní o vládnom návrhu zákona o štátnom rozpočte na rok 2017, tlač 230. Prosím teraz pána poslanca Kamenického, spravodajcu spoločného, aby uvádzal jednotlivé hlasovania. (Hlasovanie o vládnom návrhu zákona o štátnom rozpočte na rok 2017, návrhu rozpočtu verejnej správy na roky 2017 až 2019 , tlač 230.)
Bužo, Lukáš, poslanec NR SR (2024-01-19):
Ďakujem za slovo. Ďakujem, Ľubo, za tvoju rozpravu, v ktorej si sa dotkol rušenia špeciálnej prokuratúry a dotkol si sa aj Roberta Fica, ktorému vlastne celá táto vec veľmi vadí a snaží sa čo najrýchlejšie tento úrad odstaviť a pripraviť veci alebo zákon tak, aby bol chránený. Čo aj pani prezidentka vo svojom prejave správne poukázala, že v demokracii je výkon moci limitovaný zákonom a tie musí dodržiavať aj predseda vlády, a to je niečo, čo im nevyhovuje, pretože v právnom štáte platia zákony pre každého rovnako, pretože v právnom štáte neexistujú vyvolení ľudia, ktorí si môžu robiť, čo chcú a stoja nad zákonom a presne toto je dôvodom toho, že oni idú aj proti zákonu, konajú protizákonne a porušujú pravidlá, ktoré tu roky platia, ktoré tu roky nastoľujú poriadok a dávajú bezpečnosť ľuďom, chránia tento štát pred hospodárskymi krízami a chránia aj tie ľudské práva, ktorými všetkými, hlavne týmito ľudskými právami sa oni oháňajú, že kvôli tomu, že boli porušované ľudské práva, tak musíme zmeniť tento zákon. Ďakujem ti ešte raz za tvoju rozpravu, za fakty a za napomenutia, ktoré opakuješ statočne zakaždým. Vďaka.
Glváč, Martin, podpredseda NR SR (2019-09-17):
S reakciou pán poslanec Mihál, nech sa páči.
P. Paška, predseda NR SR: (2010-03-03):
(Hlasovanie.) 134 prítomných, 81 za, 52 sa zdržalo, 1 nehlasoval. Tieto body sme schválili.
Hrnčiar, Andrej, podpredseda NR SR (2017-03-30):
Pán poslanec, už ste mimo rokovacieho poriadku, lebo povedali ste pozmeňovací návrh, ktorý sa hovorí úplne na konci, a už nemáte právo vystupovať v rozprave. Takže... (Reakcie z pléna.) Nie. Včera sme to práve rozoberali, že je rozprava a na koniec rozpravy sa prečíta pozmeňujúci návrh a potom už rozprava nepokračuje.
Figeľ, Ján, podpredseda NR SR (2012-08-03):
Ďalší, nech sa páči, pán poslanec Podmanický.
Kaliňák, Robert, podpredseda vlády a minister vnútra SR (2013-03-14):
Tých úloh, ktoré sme splnili za ten rok, je zjavne tak veľa, že ich ani za 15 minút nestihneme popísať. Ďakujem pekne. (Potlesk.)
K. Tóthová, poslankyňa: (2007-05-17):
Z toho dôvodu štát môže kedykoľvek zákonom upraviť plnenie týchto úloh a samospráva to bude plniť tak, ako to upraví štát, pretože je to jeho úloha a je to vykonávané v jeho mene a on nesie plnú právnu aj materiálnu zodpovednosť za škody, ktoré sú spôsobené v tejto činnosti. Teda jednoznačne môže byť úprava v tejto oblasti a nie je to zásah do samosprávy. Tam je neprijateľný len zásah do originálnej pôsobnosti samosprávy a toto originálna pôsobnosť samosprávy nie je. Ďakujem za pozornosť.
Chren, Martin, poslanec NR SR (2015-10-01):
Ďakujem veľmi pekne, no téma tejto chodníkovej novely sa do parlamentu vracia opakovane, veď aj my sme s kolegom Kadúcom pripravovali veľmi podobný, obdobný zákon, ktorý by mal túto tému riešiť, nie tak dávno, myslím, že to bolo pred rokom, a stotožňujem sa s tým, čo povedal pán kolega predrečník. Je to dobrý krok správnym smerom aj ja za ne aj zahlasujem, ale nerieši to tú situáciu, ktorá objektívne existuje. Jednoducho nútiť ľudí vykonávať doslova nútenú prácu na majetku, ktorý nie je ich majetkom, je jednoznačne v rozpore s Ústavou Slovenskej republiky. Bez ohľadu na to, či sa to obciam páči alebo či sa im to nepáči. Máte chodník pred svojím domom, zaparkujete na tom chodníku svojím autom, mesto vám dá papuču, chcete si na tom chodníku postaviť lešenie, musíte mestu zaplatiť poplatok za zabratie toho verejného priestranstva. A zrazu napadne sneh a to sa netýka len snehu, stačí, aby padol strom a nejaký konár, niekto sa na ňom potkol a zrazu obec hovorí, ja s tým chodníkom nemám nič spoločné, to ten, pred koho domom ten chodník je, on za to môže. Argument pracujúcich ľudí je ten najsilenejší argument. Ústava Slovenskej republiky jednoznačne zakazuje dávať ľuďom povinnosti, zakazuje im dávať nútenú prácu bez toho, aby to nebolo upravené nejakým zákonom a bez adekvátnej protihodnoty. Človek, ktorý chodí do práce, nemá žiadnu šancu nejakým spôsobom vôbec zabezpečiť veci, ktoré od neho v súčasnom znení cestný zákon vyžaduje. Čiže tento zákon potrebuje zmenu, nielen takú zmenu pre vybrané skupiny osôb, ale pre všetky osoby. A ak si to bude vyžadovať zvýšené výdavky obcí, poďme sa o tom baviť, aj keď ja som presvedčený zo skúseností, že obce by tie peniaze v rozpočtoch vedeli nájsť. Stačí menej kradnúť a úspornejšie hospodáriť.
A. Belousovová, podpredsedníčka NR SR: (2007-05-09):
Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 455/1991 Z. z. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov . Vládny návrh zákona ste dostali ako tlač 255, návrh na jeho pridelenie na prerokovanie výborom máte v rozhodnutí č. 255a. Opäť prosím, pán podpredseda vlády, aby ste uviedli tento vládny návrh zákona. Nech sa páči.
P. Frešo, poslanec: (2007-05-15):
Aj mne prechádza mráz po chrbte, keď vidím, čo všetko súčasná vládna koalícia chce dostať pod kontrolu, že v podstate v zákone si pripravuje a ukladá opatrenia, ktorými operátori budú zakladať elektronické zložky telekomunikačného dozoru. A tieto elektronické zložky telekomunikačného dozoru budú prístupné on line ozbrojeným silám, samozrejme, bez sudcu, samozrejme, bez kontroly. Takže moja otázka je: K čomu to potom vlastne vedie? A to, že predrečník hovoril o zrušení krajských úradov ako o mediálnej bubline, považujem za veľmi správne, nakoľko čísla nepustia. Keď je to pár desiatok ľudí, tak skutočne je to jeden mediálny cirkus. Ďakujem pekne.
Hort, Milan, podpredseda NR SR (2011-12-14):
Páni kolegovia, poprosím, nechajte dohovoriť pána spravodajcu. (Neutíchajúci potlesk.) Ja počkám, môžeme tu byť aj dlhšie. Páni kolegovia, ale poprosím teraz naozaj... (Sústavný potlesk.) Páni kolegovia zo SMER-u, nespomínam si, že by vaši spravodajcovia niekedy vo vzťahu k rokovaciemu poriadku, čo sa týka záverečného slova, dodržiavali rokovací poriadok. A rešpektovali sme to tu doposiaľ a ja nevidím dôvod, prečo by som zastavoval pána Novotného, pretože sa vyjadruje k rozprave. Môže pokračovať, pán spravodajca. Nech sa páči. (Potlesk.) Urobím ešte jeden pokus, páni kolegovia! Nech sa páči, pán poslanec, dokončite svoje vystúpenie.
Kyselica, Lukáš, poslanec NR SR (2023-03-30):
Vďaka. Len toľko, že som spravodajca, takže vlastne môžem vystúpiť hocikedy (ruch v sále a zaznievanie gongu), takže skrátim to, aby sme skončili teraz o 17.00 hod., takže podstatné veci som povedal a toto je výsledok dlhodobých jednaní... (Neutíchajúci ruch v sále a prerušenie vystúpenia predsedajúcim.)
Bugár, Béla, podpredseda NR SR (2010-12-08):
Ďakujem, otváram rozpravu k tomuto bodu programu a pýtam sa, či sa hlási do rozpravy niekto ústne. Pani poslankyňa Žitňanská, končím možnosť sa prihlásiť ústne do rozpravy. Pani poslankyňa, nech sa páči, máte slovo aj s mikrofónom.
Bugár, Béla, podpredseda NR SR (2017-09-06):
Prezentujme sa a hlasujme. (Hlasovanie.) Prítomných 137, za 105, proti 13, zdržalo sa 18, 1 nehlasoval. Konštatujem, že vládny návrh zákona sme schválili. Ďakujem. Teraz, prosím povereného člen ústavnoprávneho výboru pána poslanca Ježíka, aby uviedol hlasovanie o návrhu uznesenia k informácii o vydaných aproximačných nariadeniach vlády Slovenskej republiky v prvom polroku 2017 a o zámere prijímania aproximačných nariadení vlády v druhom polroku (tlač 623). Nech sa páči. (Hlasovanie o informácii o vydaných aproximačných nariadeniach vlády Slovenskej republiky v I. polroku 2017 a o zámere prijímania aproximačných nariadení vlády Slovenskej republiky v II. polroku 2017 , tlač 623.)
B. Bugár, podpredseda NR SR: (2004-03-04):
Vážené panie poslankyne, vážení páni poslanci, budeme pokračovať hlasovaním o prerokovaných návrhoch. Prerušili sme hlasovanie ohľadne návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 515). Pán poslanec Ondrejka, nech sa páči, máte slovo. V. Ondrejka, poslanec: Vážený pán predsedajúci, v predchádzajúcom rokovaní sme vyčerpali všetky pozmeňujúce návrhy, preto, prosím vás, dajte hlasovať o postúpení návrhu zákona do tretieho čítania.
Paška, Pavol, predseda NR SR (2013-02-05):
(Hlasovanie.) 139 prítomných, 19 za, 80 proti, 39 sa zdržalo, 1 nehlasoval. Nebudeme pokračovať v rokovaní o tomto návrhu. Ešte vás poprosím, pán poslanec, aj o uvedenie hlasovania v prvom čítaní o návrhu pánov poslancov Miroslava Kadúca a Igora Matoviča na vydanie zákona č. 153 o prokuratúre. Je to tlač 377. (Hlasovanie o návrhu poslancov Národnej rady Slovenskej republiky Miroslava Kadúca a Igora Matoviča na vydanie zákona, ktorým sa dopĺňa zákon č.153/2001 Z. z. o prokuratúre v znení neskorších predpisov a ktorým sa dopĺňajú niektoré zákony , tlač 377.)
Hrnčiar, Andrej, podpredseda NR SR (2016-12-07):
Pán poslanec Antal.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 135, za 89, proti 20, zdržalo sa 26. Sme v treťom čítaní , otváram rozpravu v rámci tretieho čítania. Hlási sa niekto do rozpravy? Nie je tomu tak, vyhlasujem rozpravu za skončenú.
Paška, Pavol, predseda NR SR (2014-07-01):
Pekné popoludnie. Vážené pani poslankyne, vážení páni poslanci, budeme pokračovať v rokovaní. Pani poslankyňa Mezenská. Zapnite, prosím vás, pani poslankyňu!
Pčolinský, Peter, podpredseda NR SR (2023-03-21):
Dve faktické. Pán poslanec Mazurek.
Nicholsonová, Lucia, podpredsedníčka NR SR (2016-04-22):
Pán poslanec Martin Klus, nech sa páči.
Pellegrini, Peter, predseda NR SR (2015-09-22):
Prezentujme sa a hlasujme o tom, že návrh prerokujeme v treťom čítaní ihneď. (Hlasovanie.) Prítomných 133 poslancov, za hlasovalo 91, zdržalo sa 42 poslancov. Sme v treťom čítaní , otváram rozpravu v rámci tretieho čítania. Končím možnosť prihlásiť sa do rozpravy, vyhlasujem rozpravu za skončenú. Pán spravodajca.
Dostál, Ondrej, poslanec NR SR (2010-09-09):
Vážené kolegyne, vážení kolegovia, k návrhu uznesenia neboli doručené žiadne stanoviská ani pozmeňujúce návrhy. Pán predsedajúci, dajte, prosím, hlasovať o predloženom návrhu uznesenia, teda o tom, že Národná rada Slovenskej republiky berie na vedomie výročnú správu Ústavu pamäti národa a žiada vládu Slovenskej republiky o urýchlené riešenie sídla Ústavu pamäti národa v súlade s § 15 ods. 1 zákona č. 553/2002 Z. z. o pamäti národa.
Petrík, Simona, poslankyňa NR SR (2016-04-28):
Tam bola faktická napísaná, tak neviem.
M. Číž, podpredseda NR SR: (2008-07-01):
Otváram rozpravu. Do rozpravy som nedostal žiadnu písomnú prihlášku. Preto sa pýtam, či sa niekto hlási do rozpravy ústne. Registrujem pána Györgya Juhásza. Ak nikto iný sa nehlási, uzatváram možnosť prihlásiť sa do rozpravy ústne. A slovo má pán poslanec Juhász.
Šeliga, Juraj, podpredseda NR SR (2020-04-29):
Pán poslanec Suja.
Šeliga, Juraj, podpredseda NR SR (2021-02-04):
Ďakujem pekne. Pán poslanec Dostál bol posledný písomne prihlásený. Pýtam sa, teraz dávam možnosť prihlásiť sa ústne. Dvaja, dáma a pán, sa prihlásili do rozpravy. Nech sa páči, pán poslanec Kočiš.
Beluský, Martin, poslanec NR SR (2022-03-15):
Ďakujem za slovo. Ďakujem aj kolegovi Schlosárovi za jeho príspevok a v tom jeho príspevku on veľmi korektne a dobre hovoril o tom, že ten konflikt, ktorý tu momentálne je, alebo ten konflikt, o ktorom, s ktorým by sme sa mali zaoberať, nie je teraz ten konflikt medzi Ukrajinou a Ruskou federáciou, ale konflikt medzi krajinami NATO, resp. Spojenými štátmi americkými a Ruskou federáciou, lebo to je ten konflikt, do ktorého sme my momentálne zaťahovaní aj týmto návrhom. A treba pri tejto príležitosti pripomenúť, že boli sme to práve my, ktorí na minulej schôdzi predložili návrh novely Ústavy Slovenskej republiky, ktorá hovorila, že v prípade, že by mali prísť príslušníci zahraničných ozbrojených síl na Slovensko a malo by to byť na viacej ako určitý počet dní, tak jednoducho o tom musia rozhodnúť občania Slovenskej republiky v referende. Veď neviem, prečo sa strašne táto vláda bojí tohto inštitútu, veď keď sa jedná o tak dôležitú vec, ako je obrana a bezpečnosť a vojenský konflikt a provokácie nejakých strán, tak jednoducho nebojme sa spýtať sa ľudí, čo si o tom myslia, aj v takomto prípade si myslím, že by bolo úplne legitímne vyhlásiť referendum a spýtať si ľudí, spýtať sa ľudí, čo si o tom myslia, aj o tej prítomnosti zahraničných ozbrojených síl na Slovensku, alebo vôbec o našom členstve v NATO a budeme to musieť všetci rešpektovať, bez ohľadu na to, aký bude potom výsledok.
M. Sabolová, poslankyňa: (2007-09-12):
Pani poslankyňa Gabániová, ja som poistenkou Všeobecnej zdravotnej poisťovne, odkedy funguje táto poisťovňa, ale si myslím, že v tom vašom porovnaní súkromné a odštátnené a ideme vysvetľovať niečo, aj súkromná, ak má zmluvu, ak má zmluvu s niektorou poisťovňou,  dostáva tieto verejné zdroje, ale toho sa viac nebudem dotýkať, lebo kolega Novotný, myslím, že veľmi jasne pomenoval vec. Zisk je u jedných morálny, u jedných je nemorálny. Tak sa pýtam, či je to vcelku v poriadku. Pani poslankyňa Tóthová tiež chcela len v tej istej veci reagovať. Ale takisto poskytovatelia berú verejné financie zo zdravotných poisťovní, takže vždy hovoríme o verejných zdrojoch, o tých istých peniazoch, len vždy sú na nejakom inom mieste. Tak ak ich niekto vyrobí... (Prerušenie vystúpenia časomierou.)
Kollár, Boris, predseda NR SR (2022-11-11):
S ďalšou faktickou pán poslanec Blanár.
Bugár, Béla, podpredseda NR SR (2018-03-26):
Nech sa páči, pán poslanec Fecko, môžte reagovať na faktické poznámky.
Laššáková, Jana, podpredsedníčka NR SR (2015-02-13):
Pán minister je asi už prítomný, takže príjemné, dobré ráno, vážené panie poslankyne, páni poslanci, otváram dvanásty rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Ladislav Andreánsky, Jozef Bobík, Béla Bugár, Otto Brixi, Pavol Frešo, Martin Fronc, Augustín Hambálek, Eva Horváthová, Ján Hudacký, Jana Kiššová, Marián Kvasnička, Lucia Nicholsonová, Zsolt Simon, László Solymos, Marian Záhumenský, Pavol Zajac a Lucia Žitňanská. Pokračujeme v prerušenej rozprave o Informácii o zámere realizácie výstavby novej nemocnice v Bratislave , je to tlač 1392. Poprosím pána ministra zdravotníctva Viliama Čisláka, aby zaujal miesto určené pre navrhovateľov. Je tu už pán minister? (Reakcia z pléna.) Ešte nie. Pani spravodajkyňa je na svojom mieste. Takže vyhlasujem krátku prestávku do 9.05 hod., kým príde pán minister. (Prestávka.) (Po prestávke.)
K. Tóthová, poslankyňa: (2008-01-30):
A keď hovoríte o demokracii, chcem sa vás spýtať, akí demokrati ste boli, keď po vašom nástupe všetkých, v televízii ktorí boli, a mali ste pocit, že sú naviazaní na koalíciu vládnu, bývalú, ste internovali na 28. poschodí. Čo to bolo? Dali ste ich strážiť. Veď to bolo niečo, čo v demokratickom svete nemá obdobu. A tuto hovoríte o výroku premiéra, ako vás označil. On vás neoznačil, tak ako ste vy hovorili. Ale ja sa pýtam. Bývalý premiér keď tuto úplne s krvavými očami kričal na bývalú koalíciu a hovoril o našich krvavých paprčiach. To znamená, že nás označil za vrahov, ktorí majú krv na ruke. Prosím vás pekne, to neboli chyby? Na to ste zabudli? Ako máte odvahu povedať o tom období, že to bola doba temna? Ja veľmi dôrazne sa voči tomu ohradzujem, pretože sú to skresľovania skutočností.
Grendel, Gábor, podpredseda NR SR (2020-07-23):
Pán poslanec Čekovský.
Číž, Miroslav, podpredseda NR SR (2015-06-18):
Teraz v rozprave vystúpi pán poslanec Lipšic, pripraví sa pán poslanec Bobík.
Karahuta, Jaroslav, poslanec NR SR (2021-11-04):
Ďakujem pekne za slovo, pán predsedajúci. Musím, musím ozaj pochváliť pani Halgašovú. Pani poslankyňa Halgašová, dnes to bolo ozaj veľmi dobré vystúpenie, a čo oceňujem, že bolo apolitické, toto, to veľmi oceňujem a túto, tento trend razíme aj u nás na výbore, aby sme ozaj dali politiku preč, lebo ochrana prírody keď bude politická, tak je to katastrofa, vieme, s akými dopadmi. Čiže absolútne súhlasím s tým, čo si povedala, tam ešte jednu vec by som doplnil, to, že nestačí len nastaviť nové trendy smerovania, čo sa týka ochrany prírody, a správne si povedala, po zonácii – a za tým si stojím a to bol aj jeden z dôvodov, prečo som stiahol svoj pozmeňovák – ale treba aj odstrániť tie chyby z minulosti, a to je hlavne, hlavne to predkupné právo aj to, čo si sčasti naznačila, to suché, suché politické rozhodnutie o trojštvrtinovom bezzásahu, ktoré sa neopiera o nič iné ako o hlasy poslancov. To môže byť až vtedy, keď tu bude, keď tu bude zonácia, keď si povieme, že áčko bude 50 %, áčko s béčkom 70 %, vtedy áno, má to opodstatnenie, ináč to bude stále len politické rozhodnutie. Takže ďakujem.
Kažimír, Peter, podpredseda vlády a minister financií SR (2015-11-10):
Ďakujem veľmi pekne. Návrhom zákona sa implementujú do právneho rámca Slovenskej republiky zmeny vyplývajúce najmä z prebiehajúcich diskusií na európskej úrovni a konzultácií s účastníkmi slovenského finančného trhu. Slovenská republika bola jednou z mála krajín, ktorá rámec riešenia krízových situácií implementovala v dohodnutom termíne, za čo sme vnímaní veľmi pozitívne. Mnohé krajiny stále nemajú transponovanú európsku smernicu o krízovom manažmente, na európskej úrovni stále prebiehajú expertné diskusie a verejné konzultácie k výkladu a uplatneniu niektorých ustanovení tejto legislatívy. To sa týka najmä inštitútu tzv. be-linu, pri ktorom sa náklady na riešenie kríz bánk prenášajú na akcionárov a prednostných veriteľov, na rozdiel od doterajšieho zaužívaného modelu, kedy náklady na záchranu bánk zväčša znášali daňoví poplatníci. Pri prerokovaní vo výboroch Národnej rady Slovenskej republiky bol vo výbore pre financie a rozpočet prijatý pozmeňujúci a doplňujúci návrh, ktorý obsahuje hlavne výsledok konzultácie s Európskou centrálnou bankou pri rozhodovaní o uplatnení rezolučných opatrení vládnej stabilizácie a spolufinancovaní riešenia kríz zo štátnych finančných aktív. V ďalšom ide o výsledky konzultácie s Európskou komisiou najmä pri zavedení nepovinnej mediácie z európskych orgánov, tzv. EBA, o oznamovaní a zverejňovaní rezolučných rozhodnutí, v ďalšom ide o správu a použitie prostriedkov národného rezolučného fondu s cieľom odstrániť duplicity zákona, v neposlednom rade riešia sa aj požiadavky prokuratúry na prístup k údajom tvoriacim predmet bankového tajomstva a v ďalšom ide aj o úpravu účinnosti ustanovení zákona o bankách v opatreniach včasnej intervencie pri riešení kríz s ohľadom na konzistentnosť účinnosti týchto opatrení od 1. januára budúceho roku. Všetky tieto zmeny spolu s výsledkami diskusií s účastníkmi slovenského finančného trhu bolo potrebné premietnuť do zákona tak, aby detailnejšie a efektívnejšie zabezpečoval ochranu finančného sektora pred šírením krízových situácií a tým chránil prostriedky štátu aj občanov. Ďakujem.
Pčolinský, Peter, poslanec NR SR (2018-06-19):
Ďakujem pekne. Pán predseda Národnej rady, ja som rád, že ste vystúpili, a ja vám aj poviem, prečo ste vystúpili. Pretože možno po odbornej stránke ten zákon nie je dokonalý, ale toľko vám s tým žerieme nervy a aj to moje trošku emotívne vystúpenie vás vyhecovalo k tomu, aby ste sa k tomu vyjadrili. A ja som rád, že ste sa k tomu vyjadrili, a musím povedať, že to vaše vystúpenie bolo v poriadku. Súhlasím s vami, že osobný bankrot nie je systémové riešenie. Len viete, čo je sranda, že ja tu rok počúvam, že osobný bankrot je systémové riešenie. To počúvam od koaličných poslancov. Vy ste teraz povedali niečo iné. Ďalší problém, ktorý ja vnímam, vy ste tu rozprávali o tých procesoch, stretnutia, rokovania, návrhy, vypracovanie, analýzy. Pán predseda, ale vy to už máte pol roka hotové! Pani ministerka Žitňanská vám to dala v decembri minulého roku. Máte dva alternatívy na stole, mali ste sa len; do konca januára podľa mojich informácií ste sa mali rozhodnúť a dohodnúť, že ktorou cestou pôjdete. Je jún, ja rozumiem, padla vláda, boli tu nejaké politické turbulencie, ale vy, týmto celým procesom vy už ste prešli, vy už tie rokovania aj máte za sebou. Vy sa už len máte rozhodnúť, ktorý návrh. Ďalšia vec, ja by som bol naozaj veľmi rád, keby ste prišli, keby ste nieže prišli, ale ukázali verejnosti tie alternatívy, čo máte. Ja už som aj nejakú videl v podobe ústavného zákona, ktorá sa mne osobne celkom pozdáva. Musím povedať, že tie návrhy, ktoré vy už máte vypracované, sú celkom dobré. Ja si viem predstaviť, že ich podporíme. Len, prosím vás, už s tým poďte von, lebo každým dňom tí ľudia sú v ťažšej a ťažšej situácii. Ďakujem.
Blanár, Juraj, podpredseda NR SR (2022-06-23):
V rozprave vystúpili všetci prihlásení, pani poslankyne, páni poslanci. A ešte využíva svoje právo pán spravodajca Marek Krajčí v rozprave, aby mohli ste naňho reagovať. Udeľujem mu slovo, nech sa páči.
Číž, Miroslav, podpredseda NR SR (2015-02-10):
Teraz v rozprave vystúpi pán poslanec Viskupič ako posledný písomne prihlásený. Po ňom bude možnosť prihlásiť sa do rozpravy ústne.
Hlina, Alojz, poslanec NR SR (2024-05-14):
Ďakujem pekne. Možno len takú drobnú poznámku, že kosodrevina je, myslím, od 1 500 vyššie a tam sa už nezvykne pásť. (Povedané s pobavením.) To by ste ako absolventka strednej poľnohospodárskej školy mohli vedieť. (Reakcie z pléna.) Ale dobre, to, kosodrevina, neviem, kto pasie pri kosodrevine. Keď je kosodrevina, už je tam skala, tam sa už dosť ťažko, možno kamzíky sa tam pasú. Ale dobre, nejdem o tom. Chcem o tom, čo pani kolegyňa rozprávala, a tam je, naozaj že veľarozmerná je tá novela. Ja som sa snažil upriamiť pozornosť na tú developerskú časť, ale tam je aj tá poľnohospodárska časť, aj tá krajinotvorná časť, hej, aj tá ochrana obyvateľstva. A všetci sme tu nejakým spôsobom vyštudovali prestížne aj menej prestížne školy a na tom by sme sa mohli zhodnúť, že niečo viaže menej a niečo viaže viac. My už teraz máme problém v niektorých obciach, ktoré sú v dolinách, že to tam, keď to prší a dneska sú návalové, prívalové dažde, tak to všetko strháva a strháva preto, lebo sa iba diskuje, už sa neorie. To znamená, neurobí sa dostatočná vrstva, neviaže to, vedel by som o tom rozprávať, a všetko to zleze, zleze dole do dediny. A keď sa tomu postaví nejaký porast, nejaký krovinový porast, tak robí brzdu. To je fyzika. To neni nič ťažké. To je fyzika. Takže ono to tie veci naozaj majú logiku. Ale otázka stojí, že či niekto zohľadňoval tieto faktory, na ktoré kolegyňa upozorňovala. A keď sa tu tak všetci tešíme a tí voliči vaši SMER-u, HLAS-u a SNS sú takí nadšení z tejto novely, že či by neboli možno trošku menej nadšení, keď sa dozvedia, že efektom okrem iného môže byť aj to, že keď tie prudké prívalové dažde budú, a budú, hej, tak im to do tých pivníc natečie rýchlejšie. To blato a voda a všetko možné.
E. Bauer, poslankyňa: (2003-05-22):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 137 poslancov, za návrh hlasovalo 136, 1 poslanec nehlasoval. Návrh sme prijali.
Blaha, Ľuboš, podpredseda NR SR (2024-01-17):
Pán poslanec Branislav Gröhling.
P. Frešo, poslanec: (2008-02-12):
A takisto k tomu, čo hovoril pán poslanec Miššík. Áno, my sme tu urobili naozaj to, že sme odišli. Ale bolo to kvôli správaniu pána predsedu Národnej rady. Myslím si, že sa k tomu netreba nejako špeciálne vracať. Treba sa pozrieť do budúcnosti. Keď budeme mať takto silnú podporu, že Smer naozaj teda do tej 11.00 hodiny stihne presvedčiť aj zbytok svojich členov, aby hlasovali za tento návrh, tak nemám žiadnu obavu, teším sa, že ten zákon prejde, zatlieskame si, že, myslím, je to jeden z prvých opozičných návrhov proste, ktorý v tomto volebnom období prejde parlamentom. A budem tomu len veľmi rád, lebo bude to v prospech občanov. Ďakujem pekne.
Sulík, Richard, predseda NR SR (2011-05-17):
Ale preruším vás, pán Paška. Prosím vás jedna otázka, lebo blíži sa 16.15 hod., na ako dlho odhadujete?
P. Paška, predseda NR SR: (2008-04-01):
(Hlasovanie.) 140 prítomných, všetci boli za. Tieto body sme schválili.
P. Hrušovský, predseda NR SR: (2003-06-27):
(Hlasovanie.) Prítomných je 142 poslancov, za 117, proti 9, zdržalo sa 9, nehlasovalo 7. Body 1, 4, 5 a 6 zo spoločnej správy sme schválili. Prosím ďalší návrh. J. Hurban, poslanec: Pán predseda, dajte, prosím, hlasovať spoločne o bodoch 2 a 3 zo spoločnej správy s tým, že gestorský výbor ich odporúča neschváliť.
Šimečka, Michal, podpredseda NR SR (2023-12-19):
Ďakujem veľmi pekne. S reakciou na faktické pán poslanec Dostál.
Madej, Róbert, poslanec NR SR (2011-09-08):
Ďakujem pekne. Pán podpredseda Národnej rady, obávam sa však, že nezdieľam váš právny názor ohľadne aplikácie § 23 ods. 6 zákona o rokovacom poriadku. Ak ste teda prerušili schôdzu, ako ste ju prerušili a mali ste ju prerušiť na pätnásť minút, teraz by malo nasledovať druhé zisťovanie toho, či je Národná rada uznášaniaschopná, alebo nie je. V prípade, ak by uznášaniaschopná Národná rada nebola, mali by ste dozajtra prerušiť schôdzu Národnej rady. Preto vás žiadam, aby ste momentálne ihneď, ešte predtým, ako vystúpi pán poslanec Novotný, zisťovali prítomnosť poslancov. Ďakujem pekne.
Pčolinský, Peter, podpredseda NR SR (2022-11-11):
Ďakujem pekne. S faktickou poznámkou pán poslanec Mazurek.
A. Přidal, poslanec: (2002-10-15):
I. Presperín, doterajší podpredseda NR SR: Jozef Šimko.
M. Jureňa, poslanec: (2009-10-21):
Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov, stanoviská  poslancov podané v súlade s § 75 ods. 2 zákona Národnej rady č. 350/1996 Z. z. o rokovacom poriadku v znení neskorších predpisov. Všetky výbory odporúčajú návrh schváliť s pripomienkami, ktoré sú uvedené v časti IV, o bodoch spoločnej správy 1 až 13 s výnimkou bodu 6 hlasovať spoločne s návrhom gestorského výboru schváliť ich a o bode 6 hlasovať s návrhom gestorského výboru neschváliť ho. Ďakujem za slovo.
Žitňanská, Lucia, ministerka spravodlivosti SR (2010-10-19):
Ďakujem pekne za slovo. Vážený pán predseda, vážené dámy, vážení páni. Vláda Slovenskej republiky predkladá na rokovanie Národnej rady Slovenskej republiky návrh zákona, ktorým sa mení zákon č. 495/2008 Z. z. o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku a poplatku za udržiavanie platnosti dodatkového ochranného osvedčenia na liečivá a výrobky na ochranu rastlín a o zmene a doplnení niektorých zákonov. Cieľom navrhovanej novely je precizovať znenie ustanovenia § 12, ktorý upravuje rozpočtové určenie príjmov z udržiavacích poplatkov, a to z pohľadu pôsobnosti zákona o rozpočtových pravidlách verejnej správy. Súčasne reflektuje na vydanie kodifikovaného znenia nariadenia Európskeho parlamentu a Rady č. 469/2009 o dodatkovom ochrannom osvedčení pre liečivá a aktualizuje súvisiace odkazy na právo Európskej únie. Aby som to zjednodušila, ide vo svojej podstate o technickú novelu, ktorá stanovuje, že príjmy z udržiavacích poplatkov a príplatkov sú príjmom štátneho rozpočtu okrem pomernej časti príjmov, ktoré podľa zmluvy odvádza úrad Európskej patentovej organizácii. Poprosím o prerokovanie návrhu zákona. Ďakujem pekne.
Taraba, Tomáš, poslanec NR SR (2022-05-06):
Ďakujem. Ja tiež sa prihlásim do rozpravy, lebo veľa toho bolo povedaného, ale bol by som rád, keby sme si ujasnili, podľa mňa neexistuje niečo také, ako je dokonalý, spravodlivý sociálny systém, a keď tu budeme meditovať zo všetkých strán, tak taký systém nenájdeme. To znamená, princíp sociálneho systému je aj na tom, že niekto je na tom stratový, aby ten druhý na tom mohol byť ziskový. Áno, sú prípady, že sú ziskoví na sociálnom systéme ľudia, ktorí za normálnych okolností bez toho systému by na tom boli horšie. To znamená, ten systém ako taký, ten, tá logika každého sociálneho systému vo svojej úplnej podstate je voči niekomu nespravodlivá. A mne veľmi začína vadiť, že ako tu nadhadzujeme tému, ako keby, ako keby najväčší problém bolo, že tu existujú nejakí rodičia, ktorí majú nejaké deti, a tie deti by mali možnosť im dať akýkoľvek príplatok alebo jak to nazveme, ku svojim proste dôchodkom. Vy, čo vám na tomto vadí? Pre... ak pôjdeme do týchto detailov, tak potom je rovnako nespravodlivé, že niekto, kto nemá žiadne deti, tak povie, že je nespravodlivé z jeho pohľadu, že on musí cez dane financovať niekomu zadarmo školstvo, lebo on má tri deti. A to keď pôjdeme do takýchto detailov, tak úplne rozbijeme ten systém tak, že tu nezostane kameň na kameň, a potom si povedzme pravdu, že potom sa vráťme, teda aby bola, aby bol pokoj všeobecný, tak to potom vyústi do individuálneho egoizmu, že čo ma ako po kom druhom. Tak potom, potom keď pôjdeme do týchto detailov. A, pán Richter, jednu vec, vy ste začali tým, že podpora tohto rodičovského príspevku nemá podporu Eduarda Hegera. A čo vás na tom prekvapuje? Eduard Heger je jeden čistokrvný liberál, ktorý drží Lengvarského pri moci. Však Matovič už nechápe, prečo to robí. Je to minister, ktorý nevie, kto je muž a kto žena, a Heger mu vyjadril podporu. Tak prečo on by podporoval rodiny, tento liberál, ktorý chodí úžerníkom na svadby. Veď to je celé.
Paška, Pavol, poslanec NR SR (2011-09-14):
(Slabo počuť, lebo nie je zapnutý mikrofón.) Prosím vás, vy ste taký istý poslanec ako ktokoľvek iný. Vy ste tu dnes predvádzali rôzne divadlá. Vstupovali ste do vystúpení. Pani poslankyňa vyslovila svoj názor, ani raz ste neupozornili kolegov. Ani raz.
Hrnko, Anton, poslanec NR SR (2019-02-08):
Vážený pán predseda, chcel by som povedať, že nemohol som hlasovať v predchádzajúcom hlasovaní, lebo mi zlyhalo hlasovacie zariadenie, aby bolo zaznamenané v protokole.
Hrnčiar, Andrej, podpredseda NR SR (2016-09-22):
Ďakujem. Pán poslanec Choma tu nie je. Otázka č. 9 od poslanca Mareka Krajčího ministrovi zdravotníctva Slovenskej republiky Tomášovi Druckerovi: „K akému dátumu sa v súčasnosti plánuje spustenie systému eHealth v Slovenskej republike? Po jeho spustení údajne stratia zdravotné poisťovne možnosti kontroly preskripcie liekov, odhaľovania falošných receptov. Kto bude potom kontrolovať?“ Odpovedať bude zastupujúci pána ministra minister práce, sociálnych vecí a rodiny Slovenskej republiky Ján Richter, nech sa páči.
Laurenčík, Milan, podpredseda NR SR (2021-02-24):
Ďakujem, pán minister, prosím, zaujmite miesto pre navrhovateľa. Ja by som chcel poprosiť (zaznievanie gongu) pánov poslancov a panie poslankyne, aby boli pozorní a dávali pozor, čo sa robí v Národnej rade, a nedebatovali, lebo rušíte tým, je tu strašný hluk. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Ľubošovi Krajčírovi. Nech sa páči, pán poslanec, máte slovo.
Mihál, Jozef, poslanec NR SR (2012-10-24):
Ďakujem pekne za faktické poznámky. Ku kolegyni Tomanovej, definícia závislej práce, tá nová, ktorá má šesť znakov, je tak isto veľmi ľahko obíditeľná. Keď budete veľmi chcieť, tak vám to niekedy pošuškám do uška, ako sa to bude robiť. Pani poslankyňa Nachtmannová, Gabániová, vaše príspevky boli viacmenej ideologického charakteru. Boli to ideologické poznámky. Tam nie je moc čo reagovať. Ale pokiaľ ide o ten rozsah pracovného času, pani kolegyňa Gabániová, pozrite si § 50 a dajte pozmeňujúci návrh, aby nebolo možné uzatvárať viac pracovných pomerov s tým istým zamestnancom, ak chcete naozaj riešiť preťaženia zamestnancov. Vtedy to bude naozaj úprimné. Pani Nachtmannová, ja vás ubezpečujem, že naozaj svoj názor z prvého čítania som za ten mesiac nezmenil, naozaj som ho nezmenil, naozaj potvrdzujem to, čo som povedal v prvom čítaní aj v druhom čítaní. A naviac, za ten čas som sa stihol stretnúť na prednáškach asi s tisíckou mzdových účtovníčok, ktorým keď som rozprával o týchto zmenách, tak sa za hlavy chytali. A pán Jasaň, ja rozumiem tomu, že, a viem, že na Slovensku je veľa firiem, kde práce niet, ale je zároveň, aj sú zároveň aj firmy, kde práce je dosť. A tí ľudia chcú pracovať, chcú pracovať nadčasy a tento vládny návrh im vlastne zakazuje pracovať nadčas, čo považujem za škodlivé a proti záujmu takýchto zamestnancov.
Kollár, Boris, predseda NR SR (2023-03-28):
Pani poslankyne, páni poslanci, budeme pokračovať. Najprv s procedurálnym návrhom vystúpi pán poslanec Vetrák.
Kollár, Boris, predseda NR SR (2022-12-20):
Prosím hlasnejšie, neni vás počuť, pán kolega.
R. Zmajkovičová, poslankyňa: (2005-12-14):
Chcela by som povedať ešte kolegom, kolegyniam, že takáto novela zákona je aj v Českej republike a, samozrejme, nespôsobuje žiadne problémy žiadnym vlastníkom. Vlastnícke práva touto novelou zákona nebudú upreté občanom Slovenskej republiky. Ďakujem.
Sárközy, Irén, poslankyňa NR SR (2019-10-24):
58. Vážený pán predsedajúci, pani poslankyne, páni poslanci, Národná rada Slovenskej republiky uznesením č. 2007 z 12. septembra pridelila vládny návrh zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (tlač 1603), na prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní. Ústavnoprávny výbor vládny návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplývajú dva pozmeňujúce a doplňujúce návrhy. Gestorský výbor odporúča hlasovať o oboch spoločne s odporúčaním schváliť. Gestorský výbor zároveň odporúča Národnej rade vládny návrh zákona schváliť aj ako celok a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní vládneho návrhu zákona bola schválená uznesením ústavnoprávneho výboru č. 760 z 15. októbra. Týmto uznesením ma výbor ako spravodajkyňu poveril, aby som na schôdzi Národnej rady informovala o výsledku rokovania výboru a pri rokovaní o vládnom návrhu zákona predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Šeliga, Juraj, podpredseda NR SR (2020-06-03):
Pán Benčík.
V. Tomanová, ministerka práce, sociálnych vecí a rodiny SR: (2010-02-11):
V tejto chvíli treba rozlišovať aj to, či ide o prechodné obdobie, pani poslankyňa, či je to rodičovský príspevok, kde ešte matka pracuje na základe dohody a podobne. Ale Sociálna poisťovňa to má presne uvedené v intenciách právneho, platného právneho stavu. Ďakujem. Skončila som.
Pčolinský, Peter, podpredseda NR SR (2023-05-05):
Ďakujem. Pán spravodajca, chcete požiadať o vystúpenie? Môžte. Ďakujem. Čiže teraz vystúpi v rozprave v písomnej časti pán poslanec Šíbl, ktorý má, upozorňujem, tiež poslanecký pozmeňovací návrh. To je písomná, áno, stále sme v písomnej, čiže má dvadsať minút. A v 19 minúte 55 sekunde pán poslanec začne čítať pozmeňovák ešte, čiže to vystúpenie, predpokladám, že bude dlhšie. (Reakcia z pléna.) Je možné, že... to už sa dohodnite s pánom predsedajúcim Blanárom. (Príchod podpredsedu Blanára.) Pán podpredseda, chcem len upozorniť, že pán poslanec o chvíľu začne vystúpenie v písomnej časti. Má veľmi dlhý pozmeňujúci návrh. To znamená, dohodnite sa, či ho dočíta aj po šestnástej, lebo je to možné, alebo možno to stihne do tej šestnástej. To už sa dohodnite, pán podpredseda, s poslancami. Nech sa páči, môžte začať.
Krúpa, Juraj, poslanec NR SR (2020-04-28):
Ďakujem. Niektorí moji predrečníci veľmi jasne, racionálne, rozvážne vysvetlili a nejaké tie, jak by som povedal, tie pokusy o dezinformácie, ktoré tu pán Mazurek nejak prezentoval. Ja si myslím ale, že tam, na tejto strane to asi nejak nebude jasne pochopené, títo páni si aj tak pôjdu svoje. Ono keď sa človek nad tým zamyslí, že čo sme všetko počuli v rozprave pána Mazureka: banky, mimovládky, Američania, Rusko, Čína, všetko. A to sa takto zamiešalo a niečo z toho vzniklo. A máme akože z toho mať nejaký dojem, že tu je niečo za nieč..., za všetkým, že za každou nejakou vecou je nejaká konšpirácia a jediný, kto o nej vie, sú Mazurek a jeho partia. Nikto iný. A čím to bude? No pretože majú prístup na internet. Pretože na internete sa to píše a nikde inde, takže oni vedia, čo je na internete, a oni vedia nám to všetko vysvetliť. Geniálne! Ja len, viete, máte trošku jeden problém a ten je, že vo svojom vnímaní a rozmýšľaní, keď to pojmeme tak matematicky, všetko vnímate cez nejakú prizmu čísla 14,88 a cez to všetko delíte a násobíte, a potom jasne že ten výsledok je dopredu daný. Ten výsledok je proste trošku dohneda a nemôžte sa potom diviť, že to hnedé potom odpudzuje drvivú väčšinu obyvateľov. A ja si ani neviem predstaviť, že by naozaj v úplne v nejakej fantazmagórii sa stalo, že by vy ste náhodou boli pri moci, ako by ste vy zvládali túto situáciu. Aké kapacity, akých vedcov by ste vy oslovovali, kto by s vami išiel spolupracovať? No a k tomu ospravedlneniu. Mňa strašne mrzí, že, pán Mazurek, že vás to tak, tak trápi, čo sa tu všetko akože, vy ste asi taká krehká duša, taká kvetinka. Ja sa vám ospravedlním, keď vy sa budete ospravedlňovať za všetky tie bludy, ktoré šírite. (Potlesk.)
Lipšic, Daniel, minister vnútra SR (2011-11-30):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, Slovenská republika od roku 2008 vydáva občianske preukazy, ktoré sú personalizované centrálne za dodržiavania najvyšších bezpečnostných štandardov. Stále však zaostávame za krajinami, ktoré sprístupňujú služby občanom prostredníctvom elektronickej komunikácie. Základným cieľom novely zákona o občianskych preukazoch je preto zavedenie elektronických občianskych preukazov vo forme čipovej karty, ktorá umožní identifikáciu občanov v elektronických systémoch orgánov verejnej správy s možným využitím na identifikáciu občanov aj v elektronických systémoch mimo verejnej správy. Návrhom zákona sa má tiež zvýšiť dostupnosť zaručeného elektronického podpisu, vrátane jeho spojenia s dokladom totožnosti občana. Návrh zákona obsahuje nové ustanovenia v elektronickom čipe a bezpečnostnom osobnom kóde, ktorý spolu s občianskym preukazom slúži k potvrdeniu totožnosti držiteľa. Údaje z občianskeho preukazu bude možné prečítať po zadaní bezpečnostného osobného kódu a po vložení občianskeho preukazu do čítacieho zariadenia kariet. Len oprávnení poskytovatelia služieb budú môcť požiadať o prečítanie údajov z dokladu, pričom bude zabezpečené prostredníctvom certifikátu, ktoré z údajov budú z dokladu prečítané a sprístupnené poskytovateľovi služieb. Rovnako novela zavádza možnosť podania žiadosti o vydanie nového občianskeho preukazu a jeho prevzatie na ktoromkoľvek okresnom riaditeľstve Policajného zboru a umožňuje požiadať o doručenie občianskeho preukazu na určenú adresu na území Slovenskej republiky. Rovnako sa navrhuje, aby bolo možné požiadať o urýchlené vydanie občianskeho preukazu. V tejto súvislosti návrh obsahuje aj novelu zákona o správnych poplatkoch. Myslím si, že tento návrh a jeho implementácia bude znamenať jednoduchšiu, ľahšiu dostupnosť pre občanov vo vzťahu k verejnej správe, bude možné mnohé úkony urobiť elektronicky z domu bez toho, aby bolo potrebné navštíviť matriku, ísť cez úradné hodiny. Proste je to návrh zákona, ktorý je priateľský pre občana a jeho vzťah k verejnej správe, takže verím, že tento návrh zákona získa naprieč politickým spektrom podporu. Pán predsedajúci, ďakujem veľmi pekne.
Grendel, Gábor, podpredseda NR SR (2020-10-14):
Pán poslanec Šimko s faktickou poznámkou.
Halúz, Milan, poslanec NR SR (2014-10-16):
Pani predsedajúca, prosím, dajte hlasovať o návrhu zákona ako celku v znení schváleného pozmeňujúceho a doplňujúceho návrhu.
Béla Bugár, podpredseda NR SR (2016-04-26):
Pán minister, ak vás môžem poprosiť.